Ministeriet+for+fødevarer,+landbrug+og+fiskeri+-+Grøn+Vækst+-+muligheder+for+at+søge+støtte+til+kvalitetsfødevarer

=Ansøgningsfristen var den 1. februar 2010. I øjeblikket er det ikke muligt at sende ansøgninger ind under ordningen. Der vil blive åbnet for en ny ansøgningsrunde senere på året under en ny bekendtgørelse.=

=Hvem kan søge?= Grupper af producenter og forarbejdningsvirksomheder (dog ikke erhvervs- eller brancheorganisationer som er repræsentative for en eller flere sektorer) kan **ved at danne en producentsammenslutning** søge om tilskud til at fremme kendskabet til og afsætningen af fødevarer, som er produceret under en ordning for kvalitetsprodukter godkendt af EU. Det er for en producentsammenslutning ligeledes muligt at søge om tilskud til etablering af et rejsehold, der kan rådgive om kendskabet til at producere og afsætte kvalitetsfødevarer. Primære jordbrugere kan søge til investeringer i ny teknologi på jordbrugsbedrifter som følge af krav. Det bemærkes, at der til disse projekter er afsat ialt 4 mio. kr. For at opnå tilskud skal man være godkendt økolog eller producere danske kvalitetsfødevarer, der er godkendt som egnsspecialiteter i EU.

=Betingelser for tilskud= For at få tilskud til denne ordning skal følgende betingelser bl.a. være opfyldt:


 * Samtlige parter i den producentsammenslutning, der søger tilskud, skal være godkendt under en af nedenstående ordninger.
 * Producentsammenslutningen skal have til formål at fremme produktion og afsætning af produkter, der er produceret under en af nedenstående ordninger.
 * Primære jordbrugere skal eje eller forpagte en jordbrugsbedrift med et årligt arbejdskraftbehov på mindst 830 arbejdstimer, og godkendt til at producere under en af nedenstående ordninger.

Der ydes tilskud til fremme af produktion og afsætning af kvalitetsfødevarer, som produceres under en af følgende ordninger:

- Det er EUs forordning om en certificeret mærkning af økologiske produkter. Altså produkter der har EUs økologimærket: Ø - mærket.
 * **Rådsforordning (EØF) nr. 2092/1991 af 24. juni 1991 om økologiske produktionsmetoder for landbrugsprodukter og om angivelse heraf på landbrugsprodukter og levnedsmidler.**


 * Rådsforordning (EF) nr. 510/2006 af 20. september 2006 om beskyttet oprindelsesbetegnelse og geografisk betegnelse for landbrugsprodukter og levnedsmidler (Lammefjordsgulerødder, Esrom ost og Danablu ost er de danske mærker, der pt. er registreret under denne ordning)

=Hvad giver vi tilskud til?= Der ydes tilskud til fremme af produktion og afsætning af kvalitetsfødevarer, som er produceret under en ordning for kvalitetsprodukter godkendt af EU. Følgende områder kan støttes: 1. Information og markedsføring af kvalitetsfødevarer som f.eks. deltagelse i messer, tilrettelægelse og afholdelse af messer og udstillinger eller PR-tiltag og reklame. 2. Etablering af rejsehold, der kan rådgive om kendskabet til at producere og afsætte kvalitetsfødevarer. 3. Jordbrugeres investeringer i ny teknologi på jordbrugsbedrifter som følge af krav. Det bemærkes, at der til disse projekter er afsat ialt 4 mio. kr.

=Tilskuddets størrelse= Tilskuddet til information og markedsføring af fødevarer kan maksimalt udgøre 70 pct. af de godkendte tilskudsberettigede udgifter. Tilskuddet til etablering af rejsehold kan maksimalt udgøre 100 pct. af de godkendte tilskudsberettigede udgifter. Tilskuddet til jordbrugeres investeringer i ny teknologi på jordbrugsbedrifter kan maksimalt udgøre 40 pct. af de godkendte tilskudsberettigede udgifter.